Столична община уведомява всички граждани, които са кандидатствали за подмяна на отоплителното си устройство, че от **24.03.2021г.** (сряда) започва поетапно подписване на индивидуалните договори с одобрените кандидати по *проект № BG16M10P002-5.003.0001-С01 „Подобряване качеството на атмосферния въздух в Столична община чрез подмяна на отоплителни устройства на твърдо гориво с екологични алтернативи“*, финансиран по Оперативна програма „Околна среда“ 2014-2020г.“, съфинансиран от Европейския съюз чрез Кохезионния фонд и от националния бюджет на Република България.

За периода от **29.03.2021г. до 12.04.2021г**. ще бъдат подписвани договорите между Столичната община и одобрените кандидати за смяна на отоплителните уреди от **район „Панчарево”** **само за** **живущите в селата:**

**Бистрица, Пасарел и Кокаляне**

За останалите кандидати от район „Панчарево” Столичната община изготвя договорите, като информацията своевременно ще бъде обявена на интернет страниците на проекта и на района: [www.pancharevo.org](http://www.pancharevo.org) в секция „Новини”.

Подписването на договорите ще бъдев сградата на СО - район **„Панчарево”** на адрес ул. „Самоковско шосе” № 230, с. Панчарево всеки делничен ден от **10.00 ч. до 15.00 ч.**

Договорите ще се подписват в 3 екземпляра, като при подписването всеки кандидат следва да предостави:

1. **копие от документа за собственост на имота;**
2. **копие от документ за платени данъци на имота;**

Горецитираните документи се прилагат към договора, който се сключва със Столична община, като се **подписва собственоръчно от кандидата.**

Създадена е организация за спазване на всички противоепидемични мерки:

Умоляват се гражданите, предварително да се снабдят/да си направят копие от необходимите документи, които следва да носят със себе и които се предоставят на място, при подписване на договора.

**Повече информация за район „Панчарево”** може да получите на:

тел.: 02/9760 509  в отдел „Екология” на СО - **район „Панчарево”**

Актуална информация за проекта може да се получи на специализираният телефон: **02/94 22 444** от понеделник до петък, от 8:30 ч. до 18:30 ч. или на следния електронен адрес: <https://www.sofia.bg/opos>